Oanige Fuascha san da Moanigung das nu koa Schteigbiglhüf ghobt haum. Des is owa schwaa zan glaum. Weu de Sarmatn de owahoib vom Kaukasus ummas 6 Joahundat vua bis eppa 300 noch Kr. glebt hom, scho Fuaßhüfn (Schteigbigl?) ghobt haum. Wiaso soin de Hunnen so bled gwest sei, so a Vabessarung ned iwanumma z`hom. Mog sei daß afängli nua Ledaschlaufn vawent hom. Des Parthische Pfeuschiassn, 15 bis 20 Pfeu in da Minutn, im Galopp zruck af de Vafoiga, wa ohne festn Schtaund ned megli gwest.